[{"text_idx": "#000002", "text": "Kunstibiennaal Helsingi uue merendusstrateegia teenistuses"}, {"text_idx": "#000003", "text": "Helsingi kunstibiennaali kuraator Pirkko Siitari: \u201e70% biennaalil eksponeeritud to\u0308o\u0308dest olid tellimusto\u0308o\u0308d. Ko\u0303ik biennaali teosed arvestasid Vallisaari keskkonna ja loodushoiu po\u0303himo\u0303tetega.\u201c"}, {"text_idx": "#000004", "text": "Esimene Helsingi biennaal (12. VI \u2013 26. IX) to\u0303i Vallisaarile 145 000 ku\u0308lastajat. Biennaali seitsme miljoni euro suurune eelarve kattis kolme aasta to\u0308o\u0308 ja korraldamise kulud. Algatus tuli Helsingi linnalt ja Helsingi kunstimuuseumilt (HAM). Helsingi kunstimuuseum ei tegutse ainult Tennispalatsis, vaid on osaline ka avaliku ruumi kunstiprojektides ja vastutab linnaruumi kunsti sa\u0308ilimise eest. Biennaal on osa Helsingi merendusstrateegiast, mille eesma\u0308rk on rannajoone avamine. Helsingi biennaali kuraatorid olid HAMi avaliku kunsti osakonna juhataja Taru Tappola ja na\u0308ituste osakonna juhataja Pirkko Siitari."}, {"text_idx": "#000006", "text": "Siinsed kunstnikud vajavad rahvusvahelist platvormi: see annab vo\u0303imaluse luua tellimusto\u0308o\u0308na uut kunsti ja seda ka eksponeerida. Samuti saab biennaaliga a\u0308ratada publiku huvi, tuua ta kunsti juurde. Just seda me Vallisaaril na\u0308gimegi: saarele tuli mitmesugust rahvast, ka neid, kes tavaliselt nu\u0308u\u0308diskunsti na\u0308itustel ei ka\u0308i."}, {"text_idx": "#000007", "text": "Kas biennaalil on teistmoodi su\u0308mboolne ta\u0308hendus kui suurel rahvusvahelisel na\u0308itusel?"}, {"text_idx": "#000008", "text": "Biennaali korraldatakse iga kahe aasta tagant, aga muus osas vo\u0303ib see olla u\u0308ksko\u0303ik milline va\u0308ljapanek, piiranguid ei ole. Biennaal eristub teistest HAMi algatatud projektidest laia haarde poolest: osa vo\u0303ttis 41 kunstnikku ja kunstiru\u0308hmitust. Eriomane on ka see, et biennaal toimus Vallisaaril, mis on kunsti esitlemiseks va\u0308ga spetsiifiline koht. Kuigi biennaal on HAMile uus ja varasematest erinev ettevo\u0303tmine, oli suurna\u0308ituse korraldamisel suur abi muuseumi kogemusest avaliku ruumi kunsti ning suurte rahvusvaheliste kunstina\u0308ituste kureerimisel ja eksponeerimisel."}, {"text_idx": "#000009", "text": "Pirkko Siitari: \u201eMe ei ja\u0308ta saarele midagi, sest meie eesma\u0308rk ei olnud rajada sinna skulptuuripark.\u201c"}, {"text_idx": "#000011", "text": "Juba aastaid oli ko\u0303ne all, miks Helsingis ei ole u\u0308htegi suuremat rahvusvahelist kunstisu\u0308ndmust. Biennaali mo\u0303te hakkas hargnema sellest, et linnavalitsus oli huvitatud sellise u\u0308rituse korraldamisest koos HAMiga. Biennaali hakkasime ta\u0308psemalt kavandama 2018. aastal. Sellest sai Helsingi linna tegevuskava osa: sinna kuulub uus merendusstrateegia, mille u\u0308ks eesma\u0308rk on avalikkusele avada la\u0308hedal asuvad saared."}, {"text_idx": "#000013", "text": "Olen kindel, et biennaal annab palju nii Soomele kui ka selle la\u0308hiu\u0308mbrusele. Nii suure mastaabiga kunstisu\u0308ndmuselt, nagu on biennaal, saab alati kunstielamusi ja osalevad kunstnikud pa\u0308lvivad seal ta\u0308helepanu. Lisaks pakuti seal publikule ta\u0308iesti teistmoodi kohtumisvo\u0303imalust kunsti, aga ka loodusega. Eks iga uus algatus pakub midagi teistsugust ja ta\u0308iendab Helsingi praegust a\u0308rksat kunsti\u00adelu."}, {"text_idx": "#000014", "text": "Kui vaadata teisi maailmas korraldatavaid biennaale, siis millistega end vo\u0303rdleksite vo\u0303i millist peate endale eeskujuks?"}, {"text_idx": "#000017", "text": "Mis puutub asukohta, siis pakub Vallisaari hoopis teistsugust ku\u0308lastuskogemust, asukoht inspireeris ka kunstnikke. Samuti on siinsete kunstnike suur osakaal midagi sellist, mida teistel maailma biennaalidel ei na\u0308e. Otsustasime kohe alguses, et kunstnikest pool on siinne ning u\u0308leja\u0308a\u0308nud kutsume u\u0308le maailma. Valiku juures me aga ei pidanud silmas, et biennaalil oleks esinduslik riikide valik. Po\u0308o\u0308rasime ta\u0308helepanu kunstnike senisele to\u0308o\u0308le, tahtsime olla kindlad, et nad sobituvad meie keskkonnaga. Kutsutud kunstnikelt ootasime asukoha\u00adpo\u0303hiseid to\u0308id. Soovisime, et neil oleks juba varasematest projektidest sellelaadne kogemus vo\u0303i et oleksime nendega teiste projektide raames juba koosto\u0308o\u0308d teinud."}, {"text_idx": "#000021", "text": "70% to\u0308o\u0308dest olid uued tellimusto\u0308o\u0308d. Olemasolevaid kunstiteoseid valides mo\u0303tlesime keskkonna peale. Eesma\u0308rk oli, et need peaksid olema saarega dialoogis vo\u0303i saama asukohas uusi ta\u0308hendusvarjundeid."}, {"text_idx": "#000023", "text": "Koroona to\u0303ttu lo\u0303ime biennaalile rohkem digitaalset sisu. Paljud asjad, mis pidid algul olema loodud fu\u0308u\u0308silisel kujul, kolisid veebi. Teisest ku\u0308ljest saime nii meie kui ka kunstnikud rohkem aega, et teos lo\u0303petada ja ideedesse su\u0308veneda. Nii et kokku vo\u0303ttes ma ei u\u0308tleks, et see oli katastroof."}, {"text_idx": "#000033", "text": "Keskkond on na\u0308ituste peateema ko\u0303ikjal maailmas, kuid ka kritiseeritakse, et biennaalidest ja\u0308a\u0308b suur o\u0308koloogiline jalaja\u0308lg \u2013 tellitakse uusi kunstiteoseid, lennatakse kohale u\u0308le kogu maailma jne. Mis te sellest arvate?"}, {"text_idx": "#000034", "text": "Kunstnikud on aastaku\u0308mneid keskkonna\u00adteemadel so\u0303na vo\u0303tnud ja biennaali u\u0308ks teemasid ongi meie keerukas suhe loodusega. Kui meid biennaali korraldama kutsuti, palusime so\u0303ltumatul uurimisinstituudil BIOS* hinnata, milline on biennaali sotsiaal-majanduslik mo\u0303ju. Lasime neil seada saarele u\u0308les uurimisjaama, tutvustasime nende to\u0308o\u0308d ning korraldasime vestlusringe ja loenguid. Helsingi biennaal vastab ka keskkonnajuhtimissu\u0308steemi EcoCompass no\u0303udmistele. Juhindusime sellest kavandamisest teostuseni ja kindlustasime, et ko\u0303ik oleks vo\u0303imalikult keskkonnasa\u0308a\u0308stlik. EcoCompass on Soome loodushoiuu\u0308hingu va\u0308lja to\u0308o\u0308tatud su\u0308steem, mis po\u0303hineb keskkonnahoiu rahvusvahelistel standarditel. Suvel pa\u0308lvisime EcoCompassi sertifikaadi. See va\u0308ljastatakse kolmeks aastaks ja audiitor kontrollib eesma\u0308rkide ta\u0308itmist."}, {"text_idx": "#000035", "text": "O\u0308koloogia ku\u0308simus kerkib esile igasugustel u\u0308ritustel. Nii peame ka kunstiu\u0308ritusi korraldades o\u0303ppima uut ja lahti laskma vanast. See puudutab ka kuraatorit. Sellest vaatenurgast olid ko\u0303ik to\u0308o\u0308d kavandatud Vallisaari keskkonda arvestades ning hinnatud loodushoiu ja looduse sa\u0308ilitamise vaatenurgast. Sealses keskkonnas oli see u\u0308livajalik. Tellimusto\u0308o\u0308d va\u0308hendavad transpordikulusid: need on palju va\u0308iksemad kui teistel sama hulga kunstnikega to\u0308o\u0308tavatel biennaalidel. Otsustasime paigaldada kunsti\u00adteosed olemasoleva tee a\u0308a\u0308rde, seega ei pidanud ku\u0308lastajad astuma loodusesse rohkem kui ha\u0308davajalik."}, {"text_idx": "#000036", "text": "Saar ja\u0308a\u0308b selliseks, nagu see oli enne biennaali, kunstiteoseid sinna ei ja\u0308eta. Vallisaari on endine militaarsaar, 2016. aastani oli see u\u0308ldsusele suletud. Edaspidi on saar avatud loodus- ja ajaloo\u00adhuvilistele."}, {"text_idx": "#000038", "text": "Algusest peale tuleb mo\u0303elda, milliseid materjale kasutada, kust neid leida, kui palju maksavad ja mida nendega pa\u0308rast peale hakata. Me ei ja\u0308ta saarele midagi, sest meie eesma\u0308rk ei olnud rajada sinna skulptuuripark. Ko\u0303ik taiesed viiakse a\u0308ra ja osa materjale saab ka taaskasutada."}, {"text_idx": "#000039", "text": "Kas teil on kavas eksponeerida mo\u0303nd kunstiteost ka mujal Helsingis?"}, {"text_idx": "#000040", "text": "Kolm to\u0308o\u0308d \u2013 kaks Alicja Kwadelt ja u\u0308ks Laura Ko\u0308no\u0308nenilt \u2013 ja\u0308a\u0308vad meie kollektsiooni ning me eksponeerime neid kusagil linnaruumis. Need on loodud juba algselt eesma\u0308rgiga ja\u0308a\u0308da avaliku ruumi kunstiobjektideks. See oli vo\u0303imalik, sest Helsingi ja\u0308rgib nn u\u0308he protsendi kunsti po\u0303himo\u0303tet ja HAM kureerib avaliku ruumi kunstiobjekte."}, {"text_idx": "#000043", "text": "Saar saab vastu vo\u0303tta kuni 300 000 ku\u0308lastajat. Kas see oli ka biennaali ku\u0308lastajate loodetud hulk?"}, {"text_idx": "#000047", "text": "Ikka looduse ja kunsti po\u0303neva kombinatsiooni to\u0303ttu. Pandeemia ajal tunti puudust kunstielamustest ja otsiti vo\u0303imalust looduses olla."}, {"text_idx": "#000050", "text": "Ma arvan, et Pawe\u0142i virtuaalreaalne film ko\u0308itis paljusid, sest see on u\u0308htaegu to\u0303sine ja naljakas ning ka\u0308sitleb vabaduse eri tahke. Film vo\u0303imaldab vaatajal ko\u0303igest juhtuvast osa saada. Film valmis koosto\u0308o\u0308s naabersaare avavangla elanikega. Pawe\u0142i looming po\u0303hinebki tavaliselt koosto\u0308o\u0308projektidel, nii et kui me ta kutsusime, leidis ta saarelt hooldusto\u0308id tegeva avavangla kinnipeetavate seltskonna. Ta kutsus neid filmis kaasa lo\u0308o\u0308ma. Tema lugu ra\u0308a\u0308gib vabadusest, selle aspektidest, kuid mitte otseses mo\u0303ttes, vaid rahu leidmisest iseendas ja looduses."}, {"text_idx": "#000052", "text": "Luua poodium sisukale kunstile, mis ko\u0308idaks uut publikut nii Soomest kui ka va\u0308lismaalt. Anda kunstnikele vo\u0303imalus luua midagi uut ja tutvustada ka nende varasemaid to\u0308id. To\u0303sta esile, et ko\u0303ik on omavahel seotud ja vastastikku so\u0303ltuvuses. See on osa biennaali po\u0303hilisest u\u0308lesehitusest ja so\u0303numist, ho\u0303lmates keskkonnakriise, toimumispaika ja merd ning tuletades meile meelde, et ko\u0303ik on seotud. Me so\u0303ltume loodusest, selle va\u0308iksematest osadest ja teistest inimestest. Tahtsime ka heita valgust Helsingile kui huvitavale linnale, ka kunstielamuste saamise mo\u0303ttes."}, {"text_idx": "#000053", "text": "Jah, usun ku\u0308ll. Me peame veel ko\u0303ike hindama, kuid oleme pakkunud ku\u0308lastajatele tavatu kogemuse saarel."}, {"text_idx": "#000054", "text": "Loodan, et ja\u0308rgmisel korral toimub biennaal samal saarel, sest sinna on juba rajatud taristu, milleta oleks u\u0308ritust keeruline organiseerida. Oleks suurepa\u0308rane, kui biennaal oma juured sinna ajaks. Saar on kesklinnale va\u0308ga la\u0308hedal, seal on tee, hooned, loodus ja ajalugu \u2013 suurepa\u0308rane paik to\u0308o\u0308tamiseks. Loodetavasti saab kunstiteoseid edaspidi rohkem na\u0308ha ka mandril, sest see tagab biennaalile suurema juurdepa\u0308a\u0308su."}, {"text_idx": "#000062", "text": "Eesti Kunstimuuseumil valmis kestliku na\u0308ituse mudel"}]